CELEX: 62012CA0282
Language: el
Date: 2013-10-03 00:00:00
Title: Υπόθεση C-282/12: Απόφαση του Δικαστηρίου (τέταρτο τμήμα) της 3ης Οκτωβρίου 2013 [αίτηση του Tribunal Central Administrativo Sul (Πορτογαλία) για την έκδοση προδικαστικής αποφάσεως] — ITELCAR — Automóveis de Aluguer Lda κατά Fazenda Pública (Ελεύθερη κυκλοφορία των κεφαλαίων — Φορολογική νομοθεσία — Φόρος εταιριών — Τόκοι που καταβάλλει εγκατεστημένη στην ημεδαπή εταιρία για δάνειο που έλαβε από εγκατεστημένη σε τρίτη χώρα εταιρία — Ύπαρξη «ειδικών σχέσεων» μεταξύ των εταιριών αυτών — Σύστημα υποκεφαλαιοποίησης — Μη έκπτωση των τόκων για το μέρος του χρέους που κρίθηκε υπερβάλλον — Δυνατότητα έκπτωσης στην περίπτωση τόκων που καταβλήθηκαν από ημεδαπή εταιρία σε άλλη εταιρία εγκατεστημένη στην ημεδαπή — Απάτη και φοροαποφυγή — Καθαρά τεχνητές μεθοδεύσεις — Συνθήκες πλήρους ανταγωνισμού — Αναλογικότητα)

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/30
            
         Απόφαση του Δικαστηρίου (τέταρτο τμήμα) της 3ης Οκτωβρίου 2013 [αίτηση του Tribunal Central Administrativo Sul (Πορτογαλία) για την έκδοση προδικαστικής αποφάσεως] — ITELCAR — Automóveis de Aluguer Lda κατά Fazenda Pública
   (Υπόθεση C-282/12) (1)
   
   (Ελεύθερη κυκλοφορία των κεφαλαίων - Φορολογική νομοθεσία - Φόρος εταιριών - Τόκοι που καταβάλλει εγκατεστημένη στην ημεδαπή εταιρία για δάνειο που έλαβε από εγκατεστημένη σε τρίτη χώρα εταιρία - Ύπαρξη «ειδικών σχέσεων» μεταξύ των εταιριών αυτών - Σύστημα υποκεφαλαιοποίησης - Μη έκπτωση των τόκων για το μέρος του χρέους που κρίθηκε υπερβάλλον - Δυνατότητα έκπτωσης στην περίπτωση τόκων που καταβλήθηκαν από ημεδαπή εταιρία σε άλλη εταιρία εγκατεστημένη στην ημεδαπή - Απάτη και φοροαποφυγή - Καθαρά τεχνητές μεθοδεύσεις - Συνθήκες πλήρους ανταγωνισμού - Αναλογικότητα)
   2013/C 344/51
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Central Administrativo Sul
   
      Διάδικοι στην υπόθεση της κύριας δίκης
   
   ITELCAR — Automóveis de Aluguer Lda
   
      κατά
   
   Fazenda Pública
   
      Αντικείμενο
   
   Αίτηση προδικαστικής αποφάσεως — Tribunal Central Administrativo Sul — Πορτογαλία — Ερμηνεία των άρθρων 63 και 65 ΣΛΕΕ — Φορολογική νομοθεσία — Φόρος εταιριών — Δυνατότητα εκπτώσεως τόκων δανεισμού — Εθνική ρύθμιση που επιτρέπει την έκπτωση σε περίπτωση υπερβάλλοντος χρέους έναντι εταιρίας εγκατεστημένης στην ημεδαπή αλλά την αποκλείει σε περίπτωση υπερβάλλοντος χρέους έναντι εταιρίας εγκατεστημένης σε τρίτη χώρα
   
      Διατακτικό
   
   Το άρθρο 56 ΕΚ έχει την έννοια ότι αντιτίθεται σε ρύθμιση κράτους μέλους η οποία δεν παρέχει τη δυνατότητα να εκπέσουν ως κόστος, για τους σκοπούς του προσδιορισμού του φορολογητέου εισοδήματος, οι τόκοι επί του μέρους ενός χρέους που χαρακτηρίστηκε ως υπερβάλλον τους οποίους κατέβαλε ημεδαπή εταιρία σε εγκατεστημένη σε τρίτη χώρα δανείστρια εταιρία με την οποία διατηρεί ειδικές σχέσεις, αλλά παρέχει τη δυνατότητα να εκπέσουν οι εν λόγω τόκοι που καταβλήθηκαν σε ημεδαπή δανείστρια εταιρία με την οποία η δανειολήπτρια εταιρία διατηρεί σχέσεις αυτού του είδους, όταν η εν λόγω ρύθμιση τεκμαίρει, ακόμη και στην περίπτωση που η εγκατεστημένη σε τρίτη χώρα δανείστρια εταιρία δεν έχει συμμετοχή στο κεφάλαιο της ημεδαπής δανειολήπτριας εταιρίας, ότι ολόκληρο το χρέος της δεύτερης εταιρίας συνιστά μεθόδευση για την αποφυγή καταβολής του κανονικά οφειλόμενου φόρου ή όταν η εν λόγω ρύθμιση δεν παρέχει τη δυνατότητα να προσδιοριστεί εκ των προτέρων και με επαρκή σαφήνεια το πεδίο εφαρμογής της.
   
      (1)  ΕΕ C 250 της 18.8.2012.